Tunahangaishwa kwa kupiga vita pombe haramu

KURESOI 
'Tunahangaishwa kwa kupiga vita pombe haramu'
VIONGOZI wa Nyumba Kumi eneo la Kuresoi Kusini, wametishia kususia jukumu yao kwa madai ya kunyanyaswa na polisi.
Kupitia Michael Onyino wa Keringet mjini, walisema wamekuwa wakiteswa na hata kutishiwa maisha na polisi kila wanapotilia mkazo visa vya wakazi kujihusisha na biashara ya pombe haramu. 
Wengi wao walidai kupigwa mbele ya washtakiwa na kutishiwa kukamatwa haswa wanapoonekana wakifuatilia na kusisitiza kuhusu baadhi ya kesi za jinai kwenye maeneo yao. 
"Eneo hili limegeuka kuwa sehemu ambapo majangili wanaweza kutekeleza uhalifu wa aina yoyote ile na kisha waendelee kuishi maisha yao kama kawaida. Polisi wameonyesha kutoshughulika na yeyote hata unapowapa habari," akasema Bw Onyino. 
Aidha, baadhi ya wanafunzi wa shule za msingi wanatumika vibaya na ma jambazi kwa kununuliwa pombe na kisha kutumwa kuvunja nyumba za wakazi.